**ZYRA PËR PRESHEVË BUJANOCË DHE MEDVEGJË**

**Raporti i punës për periudhën janar-qershor 2019**

Në pika të shkurta do t’iu paraqes raportin gjashtëmujorë 2019, të zyrës për Preshevë, Bujanoc dhe Medvegjë 2019, lidhur me punën dhe aktivitetet që do t’i kem si zyre e që si zyre funksionojmë në kuadër të zyrës së Kryetarit të Komunës.

Gjatë kësaj periudhe gjashtëmujorë kemi mbajtur takime të rregullta me Zyrën për Azil dhe Migracion, MPB- Prishtinë, ku kemi diskutuar për qytetaret e Kosovës Lindore dhe jam njoftuar se së shpejti do të hyn në fuqi një Udhëzim Administrativ i cili udhëzim do t’ua mundësojë këtyre qytetarëve pajisjen me dokumente identifikimi të përhershëm ose të përkohshëm deri në plotësimin e kushteve për marrjen e Shtetësisë së Kosovës.

Ky udhëzim Administrativ është i gatshëm tani sipas informatave që kemi është nënshkruar nga ministri i MPB-së, dhe ka kaluar dëgjimet publike, po sipas zv.ministrit z. Zeka, tani janë duke kompletuar stafin dhe zyrat për shkak se pritet një fluks i madhe i qytetarëve për t’u pajisur me dokument identifikimi.

Gjatë kësaj periudhe në vazhdimësi kam pasur takim me qytetarët e Kosovës Lindore dhe të Maqedonisë së Veriut, i kam njoftuar lidhur me përmbajtjen e këtij udhëzimi administrativ i cili udhëzim ia lehtëson procedurat e nxjerrjes se letërnjoftimit të përkohshëm dhe të përhershëm edhe pse këta qytetar nuk kanë asnjë dokument identifikimi qoftë edhe nga shteti që vinë.

Po ashtu gjatë kësaj periudhe e deri më tani në zyre kanë qenë rreth 650 qytetar nga Kosova Lindore, Maqedonia Veriore që jetojnë në Gjilan, ku i kam pritur dhe të gjithë këta i kam njoftuar rreth këtij udhëzimi administrativ, i cili udhëzim siç e ceka më lart bënë lehtësirën e procedurave për t’u pajisur me letërnjoftim të përkohshëm apo të përhershëm.